Norte san Samar

An Northern Samar o kun sa pormal nga Winaray Amihanan nga Samar o Amihan nga Samar nga agsob tinatawag gihapon nga Norte san Samar o Norte nga Samar usa nga probinsya o lalawigan san Pilipinas nga nahimutangan sa    Sinirangan nga Kabisay-an  nga rehiyon. An kapital sini amo an Catarman ngan nahimtangan ini sa amihanan nga dapit san isla san   Samar. Sa habagatan o salatan san lalawigan amo an mga probinsya san Samar ngan Eastern Samar. Sa kanawayan o amihanan-katundan, tabok san Suláng san San Bernardino o San Bernardino Strait amo an Sorsogon; sa sidlangan amo an Dagat Pilipinhon ngan sa kalundan amo an Dagat Samar.

Katawhan ngan Kultura
It lumad ngan tuminongnong nga pinulongan san kadam'an Winaray.  Pero iton  Sinugboanon amo iton yinaknan san bungto san San Isidro ngan san mga isla-nga-bungto san San Antonio ug San Vicente.  Sa isla san Capul, Inabaknon an lumad nga yinaknan.

Ekonomiya

Pagtagalubi an primero na aktibidad pan ekonomiya han probinsya. Sinusundan ini san pagtanum hin paray ngan pangingisda. An pagtotroso sayo liwat na darako na akyibidad sa Northern Samar.

Heyograpiya

Politikal

An Northern Samar mayda karuhaan kag upat (24) nga bungto. May 2 na distrito an Norte san Samar, an Lao-angan district, nga nasakop san mga bungto na nasa este san San Roque kaupod na an Pambujan ngan Lao-Ang, ngan an Balicuatro district na nasakop san mga bungto ha wala san Mondragon sugad san Catarman.

Mga Bungto

Pisikal
Naatubang an Northern Samar sa San Bernardino Strait sa norte, sa sirangan an Pacific Ocean, ngan sa weste o katundan an Samar Sea, ngan an giotan sa  southwest o habagatan an Western Samar ngan southeast o timugan an Eastern Samar. An total nga kahaluag san tuna maabot 3,692.93 km².

Kasaysayan

Sa Northern Samar nagtikang an Rebelyon ni Sumuroy sadton 1649 - 1650 ngan ginpamuno-an ni Agustin Sumuroy.  
Sadton Gyera Pilipino-Amerikano, an Pagpalibot sa Catubig nahinabo sa bungto san Catubig.

Sa 1963, na aprobahan sa kongreso an Republic Act 4221 na sinumite nira Congressmen Eladio T. Balite (1st Dist. Samar), Fernando R. Veloso (2nd Dist. Samar), and Felipe J. Abrigo (3rd Dist. Samar) ngan sadton Junyo 19, 1965, gin dibider an isla san Samar sin 3 ka parte; Northern Samar, Eastern Samar ngan (Western) Samar. An una na mga opisyales sa Northern Samar gin pili sadton Nobyembre 14, 1967.

Kitaa Gihapon
Gobernador san Northern Samar

Mga Sumpay sa Gawas
Opisyal nga Websayt san Gobierno Provincial san Northern Samar 
Samarnews.com nga Websayt

Northern Samar
Mga Waraynon nga lalawigan
Probinsya hin Sinirangan nga Kabisay-an
Probinsya hin Kabisay-an
Probinsya hin Pilipinas
Kalibutan Waraynon